વૃક્ષોનું સંવર્ધન કરવું એ આપણી સૌની ફરજ છે, પરંતુ કમનસીબે આજે વૃક્ષો અને જંગલોનો નાશ થઈ રહ્યો છે અને પ્રકૃતિનું સંતુલન ખોરવાઈ રહ્યું છે. ત્યારે આવી પરિસ્થિતિમાં વૃક્ષો અને પર્યાવરણને બચાવવા માટે કેટલાક લોકો નવતર અભિગમ અપનાવી સમાજને ઉમદા સંદેશો પાઠવી રહ્યા છે. છત્તીસગઢના જગદલપુરમાં એક શિક્ષકે વૃક્ષોને બચાવવા એક અદ્ભુત ઉપાય અજમાવ્યો અને તેના પરિણામે થોડાં જ વર્ષાેમાં કેટલાય એકરનું જંગલ ઊભું થઈ ગયું. જગદલપુરના શિક્ષક સુભાષ શ્રીવાસ્તવે વૃક્ષોને કપાતાં અટકાવવા માટે દેવી-દેવતાઓને તેમના સંરક્ષક બનાવી દીધા છે.